Grand Theft Auto IV

Grand Theft Auto IV (GTA IV) – 2008 m. atvirojo pasaulio, veiksmo-nuotykių žanro kompiuterinis žaidimas, išleistas bendrovės „Rockstar Games“. 2008 m. balandžio 29 d. pasirodė PlayStation 3 ir Xbox 360 versijos, o tų pačių metų gruodžio 3 d. ir asmeniniams kompiuteriams skirta versija.

2009 m. buvo išleisti du papildymai Xbox 360 žaidimų konsolei, „The Lost and Damned“ ir „The Ballad of Gay Tony“, turintys po naują siužetą, susietą su pagrindine „GTA IV“ istorija, ir naujus pagrindinius veikėjus. Šie du papildymai likusioms platformoms buvo išleisti kaip vienas atskiras žaidimas, pavadinimu „Grand Theft Auto: Episodes from Liberty City“.

Žaidimas buvo itin komerciškai sėkmingas, pirmąją dieną buvo parduota apie 4,2 mln. vnt. , o savaitės pab. pajamos siekė jau daugiau kaip $500 mln. JAV dolerių. 2011 m. duomenimis, žaidimo kopijų parduota per 22 mln. Žaidimas pelnė daugybę apdovanojimų, tarp jų ir kelis „Metų žaidimo“ apdovanojimu, žaidimų reitingų portaluose surinko vienus didžiausių įvertinimų.

Apžvalga 

Žaidimo veiksmas vyksta fiktyviame Liberty City mieste (kuris sukurtas pagal šių dienų Niujorką). „Rockstar Games“ atkūrė keturis iš penkių Niujorko rajonų – Broker, Algonquin, Dukes, Bohan, taip pat žaidime yra ir Alderney (kuris nėra tikrojo Niujorko rajonas). Žaidime nėra penktojo Niujorko rajono „Steiteno salos“. Žaidimas turi daug detalesnę grafiką nei kitos „GTA“ serijos dalys. Jame atkurta daugybė garsių Niujorko objektų, tokių kaip Laisvės statula, kuri žaidime vadinasi Laimės statula ().

Pagrindinis veikėjas, vardu Niko Beličius, neįvardinto karo Rytų Europoje veteranas, kuris atvyksta į Jungtines Valstijas ieškodamas taip vadinamos Amerikietiškos svajonės, bet greitai įsitraukia į gaujų, nusikaltimų ir korupcijos pasaulį. Kaip ir kiti serijos žaidimai, šis susideda iš dviejų elementų – vairavimo ir šaudymo plačios laisvės pasaulyje. „Grand Theft Auto IV“ turi keletą kelių žaidėjų () režimų.

Viena labiausiai nuo ankstesnių dalių skirianti žaidimo savybė yra galimybė tam tikrose vietose pasirinkti misijos atlikimo/užbaigimo būdą, kuris įtakoja tolesnį žaidimo vyksmą ir jo pabaigą. Dėl naujos žaidimo priedangos sistemos, žaidėjas gali pasinaudoti įvairiais daiktas, kad išvengtų ugnies lauko. Taip pat patobulintas šaudymas (galima taikytis į atskiras kūno dalis) ir kovos scenos (veikėjas gali atlikti daugiau įvairesnių smūgių, gintis ir kontratakuoti). Policijos ir kitų spec. pajėgų dirbtinis intelektas smarkiai patobulintas.

Siužetas 
Veiksmas vyksta 2008 m. „Liberty City“ mieste. Pagrindinis veikėjas Niko Beličius (Niko Bellic) buvo įkalbintas savo pusbrolio Romano atvykti į Liberty City. Jis melavo Niko, sakydamas, jog pats gyvena labai turtingai, turi daug pinigų, merginų ir vilų, tam kad Niko paliktų savo šalį Serbiją ir atvyktų į Liberty City. Atvykęs Niko supranta, jog viskas kiek kitaip nei jam pasakota. Romanas turi paprastą taksi firmą, mažą butą ir yra prasiskolinęs rusų mafijai.

Naujos galimybės 
 Žaidėjui mirus (misijos metu), atsirandama ligoninėje, netrukus gaunama trumpoji žinutė (SMS) ir leidžiama pratęsti baigtą užduotį.
 Galima mėtyti granatas ir molotovo kokteilius pro mašinos langą, lekiant didžiuliu greičiu.
 Mašinos šviesos yra ilgosios ir trumposios, tačiau negalima jų visiškai išjungti.
 Atsidarius meniu, galima ant didelio žemėlapio pasirinkti kelionės tikslą. Važiuojant, kryptis rodoma radare – GPS sistema.
 Nauji būdai pavogti automobilį.
 Galima įeiti į daugelį pastatų.
 Pramogos: boulingas, smiginis, biliardas, striptizo klubai ir t. t.
 Kartais per svarbias misijas gali skambinti kontaktai. Žaidėjas gali atsiliepti ir pranešti, jog negali susitikti, nes dabar yra užsiėmęs.
 „GTA IV“ galima naudoti kodus, tačiau jie gali paveikti žaidimą.
 Niko važiuodamas motociklu, dėvi šalmą, o nulipęs nuo motociklo, numeta jį ant žemės ir palieka.
 Mobilus telefonas naudojamas paskambinti: policijai, medikams, gaisrinei tarnybai, bet Niko yra emigrantas neturintis vizos, tad jam šios tarnybos niekuo padėti negalės.
 Atstatyti savo gyvybes galima vaistinėlėmis, įsėdus į greitosios pagalbos automobilį ir valgant.
 Nuo šiol į žemę įsirėš kiekvienas pėdsakas, ar ratų žymės..
 Žaidėjas gali užlipti beveik visur: ant telefono būdelių, balkonų, kopėčių, skirtų gaisro atveju.
 Atsirado naujų kameros pozicijų. Automobilių veidrodėliai nuo šiol rodo tikrą atspindintį vaizdą.
ir daugelis kitų.
 Bus galima skraidyti tik sraigtasparniais, o lėktuvais deja yra neleidžiama, bet galėsite pamatyti keleivinį lėktuvą kuris keliaus iš vieno miesto oro uosto į kitą.

Veikėjai 
 Niko Bellic – Pagrindinis žaidimo veikėjas.
 Roman Bellic – Niko pusbrolis.
 Vladimiras Glebovas (Vladas) – Vienas iš Rusijos mafijos atstovų.
 Michailas Faustinas – Vienas iš Rusijos mafijos atstovų.
 Dmitrijus Raskalovas – Vienas iš Rusijos mafijos atstovų.
 Radislavas "Ray" Bulgarinas – Vienas iš Rusijos mafijos atstovų.
 Elizabeta Torres – Narkotikų prekeivė.
 Manny Escuela – „Gatvių Saugotojas“, kuriam priklauso šokių mokykla.
 Brucie Kibbutz – Roman draugas, kuris domisi automobiliais.
 Little Jacob – Jamaikietis, kuris prekiauja narkotikais.
 Francis McCreary – Korumpuotas policininkas.
 Packie McCreary – Užsiiminėja nešvariais darbeliais. Geras Niko draugas.
 PlayBoy X – Geriausias Dwayne draugas.
 Dwayne Forge – Geriausias PlayBoy X draugas.
 Jimmy Pegorino – Pegorino gaujos vadas.
 Ray Boccino – Dirba Jimmy(-iui) Pegorino(-ui).
 Phil Bell – Jis Nikui paskiria daug pelningų darbelių. Geras Ray Boccino draugas.
 Kate McCreary – Niko mylimoji, kuri pabaigoje žūsta arba nebe susitikinėja su Niko.
 Michele Ranadon – Ji buvusi Niko mylimoji, kuri dirba slaptąją agente ir jos darbas buvo stebėti Niko.

Garso takelis 

GTA IV žaidime yra 19 radijo stočių :

 WKTT – We Know The Truth (Pokalbių šou)
 San Juan Sounds (Lotyniškos dainos)
 Integrity 2.0 (Pokalbių šou su Lazlow)
 Liberty City Hardcore (Pankas/sunkusis rokas)
 Liberty Rock Radio 97.8 (Klasikinis rokas)
 The Vibe 98.8 (R’n’B)
 PLR – Public Liberty Radio (Pokalbių šou su klausytojų skambučiais)
 The Classics 104.1 (Hip-hopas)
 Jazz Nation Radio 108.5 (Džiazas)
 Vladivostok FM (Rytų Europos muzika)
 Radio Broker (Rokas)
 Tuff Gong Radio (Regis)
 Electro Choc (Klubinė muzika)
 Massive B Soundsystem 96.9 (Disko, klubinė muzika)
 IF99 – International Funk (įkvėptinė muzika)
 The Beat 102.7 (Šiuolaikinis hip-hopas)
 K109 The Studio (Disko muzika)
 Fusion FM (Soul)
 The Journey (Ambient/Chillout)

Šaltiniai 

2008 kompiuteriniai žaidimai
Grand Theft Auto